text: Ingen gav sig
  03 september 2010 kl. 06.26
  Men borgmester og formand for Kommunernes Landsforening Jan Trøjborg fra Horsens er alligevel optimist efter et møde, hvor landets 98 kommuner forsøgte at finde en fælles holdning til næste års økonomi.
  26 kommuner vil forhøje skatten næste år med ialt 875 millioner kroner.
  Det er 300 mio. mere, end hvad regeringen og Kommunernes Landsforening er blevet enige om.
  Selvom det ikke lykkedes at overbevise nogen af borgmestrene om, at de skal droppe skatteforhøjelserne, mener Jan Trøjborg ikke, at det er en umulig opgave.
  - Det er rigtigt, at ingen på mødet gav udtryk for, at de vil sætte skatten ned, men vi skal have den interne solidaritet til at gå op. Det kan godt være, at vi ikke rammer 0,0 på den sidste decimal. Men vi kommer tæt på, siger Jan Trøjborg til Danske Kommuner.
  Han siger, at kommunerne er i gang med en hvad han kalder for en barsk opbremsning på serviceudgifterne.
  